

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće

KLASA: 320-02/24-01/05

URBROJ: 2186-10-01/1-25-06

Vidovec, 28. siječnja 2025.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj 34. sjednici održanoj dana 28. siječnja 2025. godine donosi sljedeću

**ODLUKU**

**o sufinanciranju troškova zakupa prodajnog mjesta**

 **poljoprivrednicima koji prodaju vlastite poljoprivredne proizvode**

**na tržnicama** **te ostalim prodajnim prostorima na kojima je dozvoljena prodaja poljoprivrednih proizvoda unutar i izvan Varaždinske županije u 2025. godini**

**Članak 1.**

Ovom Odlukom utvrđuju se uvjeti i način sufinanciranja troškova zakupa prodajnog mjesta poljoprivrednicima sa područja Općine Vidovec koji prodaju vlastite poljoprivredne proizvode na tržnicama te ostalim prodajnim prostorima na kojima je dozvoljena prodaja poljoprivrednih proizvoda unutar i izvan Varaždinske županije u 2025. godini.

**Članak 2.**

Pravo na sufinanciranje troškova zakupa prodajnog mjesta na tržnicama te ostalim prodajnim prostorima na kojima je dozvoljena prodaja poljoprivrednih proizvoda imaju poljoprivredna gospodarstva upisana u Upisnik poljoprivrednih gospodarstava sa sjedištem, odnosno prebivalištem na području Općine Vidovec i koja prodaju vlastite poljoprivredne proizvode na tržnicama te ostalim prodajnim prostorima na kojima je dozvoljena prodaja poljoprivrednih proizvodaunutar i izvan Varaždinske županije (dalje u tekstu: korisnik).

**Članak 3.**

Sufinanciranje troškova zakupa prodajnog mjesta iznosi 90% ukupnih troškova zakupa prodajnog mjesta koje je korisnik podmirio, a najviše do 250,00 eur po pojedinom korisniku prodajnog mjesta i pod uvjetom da korisnik ima rezervirano prodajno mjesto najmanje četiri mjeseca tokom godine.

**Članak 4.**

Da bi korisnik ostvario pravo na sufinanciranje troškova zakupa prodajnog mjesta mora udovoljiti uvjetima Javnog poziva za dodjelu potpora male vrijednosti u poljoprivredi Općine Vidovec, a koji raspisuje Jedinstveni upravni odjel Općine Vidovec.

**Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović